
     REPUBLIKA HRVATSKA						14 St-286/18-10
     TRGOVAČKI SUD U OSIJEKU
    
U IME REPUBLIKE HRVATSKE
R J E Š E N J E


	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga FINANCIJSKE AGENCIJE ZAGREB, Regionalni centar Osijek, L. Jagera 3, OIB 85821130368 za otvaranje stečajnog postupka nad dužnikom ZLATOM j.d.o.o. za trgovinu i usluge, Osijek, Lorenza Jagera 24, MBS 030163216, OIB: 95538513698, dana 25. travnja 2018.

r i j e š i o   j e


1. OBUSTAVLJA SE stečajni postupak nad dužnikom ZLATOM j.d.o.o. za trgovinu i usluge, Osijek, Lorenza Jagera 24, MBS 030163216, OIB: 95538513698.

2. Nalaže se registru Trgovačkog suda u Osijeku, u sudski registar upisati brisanje privremenog stečajnog upravitelja Ivan Perković, Josipovac, K. Branimira 9, OIB 81615580056.


Obrazloženje


Predlagatelj FINA je dana 4.04.2018. godine podnijela ovome sudu prijedlog za otvaranje stečajnog postupka nad dužnikom ZLATOM j.d.o.o. za trgovinu i usluge, Osijek, Lorenza Jagera 24, MBS 030163216, OIB: 95538513698, temeljem odredbe čl. 110. st. 1. Stečajnog zakona (NN 71/15 i 104/17, dalje: SZ).

U prijedlogu je navela da na dan 30.03.2018. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 10.777,02 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Također je navela da dužnik ima 1 radnika.

FINA je dostavila popis računa i oročenih novčanih sredstava dužnika na dan 30.03.2018., te navela da na temelju čl. 112. st. 5. SZ dužnik na dan 30.03.2018. na ime predujma za namirenje troškova stečajnog postupka ima zaplijenjena novčana sredstva u iznosu od 0,00 kn.

U određenom mu roku privremeni stečajni upravitelj dostavio je izvješće i predložio obustavu stečajnog postupka u kojem navodi da je dužnik podmirio dug zbog kojega je pokrenut ovaj postupak i naveo da žiro-račun dužnika nije više blokiran, te je u privitku dostavio dokaz o istom – Potvrdu FINE od 18.04.2018. iz koje je razvidno da žiro-račun dužnika na dan 18.04.2018. nije blokiran i da nema nepodmirenih obveza.

Sud je izvršio uvid u spis i dokumente u spisu i to Izvadak iz sudskog registra, Izvješće privremenog stečajnog upravitelja od 23.04.2018. i Potvrdu FINE o blokadi računa i novčanih sredstava ovršenika od 18.04.2018., te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ. 

U Osijeku 25. travnja 2018.

Zapisničar:							STEČAJNI SUDAC
Elizabeta Đeke   					       mr. sc. Tihomir Kovačević

POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda (članak 19. stav 1. Stečajnog zakona).

D N A :
1. Predlagatelju FINI
1. Privremeni stečajni upravitelj Ivan Perković
1. Dužniku
1. Mrežna stranica e-Oglasna ploča sudova
1. Sudski registar, nakon pravomoćnosti
1. rj. obustavom

